Taalontwikkeling in Afrikaans en Engels | US Taalsentrum
Die taalontwikkelingskursus is bedoel om studente se taalvaardighede (luister, praat, lees én skryf) in interaktiewe kleingroepe te slyp. Hierdie kursusse is afgestem op ’n wye verskeidenheid deelnemers: Daar is groepe vir groentjies, gevorderde sprekers en almal tussenin.
Studente ontwikkel die vermoë om lesings en aantekeninge in tale buiten hulle moedertaal te hanteer, en leer terselfdertyd gepaste taalvaardighede en -strategieë vir ’n sosiale én akademiese omgewing aan. Studente in die Fakulteit Geneeskunde en Gesondheidswetenskappe leer byvoorbeeld hoe om basiese gesprekke met sowel pasiënte as kollegas in die ander persoon se moedertaal te voer.
Vir meer inligting, skakel gerus met Helga Sykstus by 021 808 4004.
US TaalsentrumTaalontwikkeling in Afrikaans en Engels Atlete wen 31 medaljes by distriksbyeenkoms
Brandwagters het 31 medaljes by die Uitenhage-Despatch distriksbyeenkoms ingepalm. Die graad 8’s wat rekords by interlaer opgestel het, het elk medaljes in hul items verower. Morné van der Berg het, benewens 1500 meter, ook medaljes in 800 meter en 3000 meter gewen. Ook Jay-Dee Smit het, behalwe die 300 meter hekkies, ook medaljes gewen vir 90 meter hekkies en hoogspring. Nog graad 8’s, Joanique Spies (400 en 800 meter), Yana Scheffer (300 meter hekkies en 1500 meter) en Elisca Streicher (gewigstoot en diskus), het ook hulle name by die medaljewenners gevoeg.
Die ander medaljewenners was Jade Connoway (gewigstoot en spiesgooi), Nalize van Straaten (1500 en 3000 meter), Demi Jonck (spiesgooi), Chadd Adams (100 en 200 meter), Caryn-Ann Howard (hoogspring), Octavian Muller (verspring en 100 meter), Damian Koopman (verspring en driesprong) en De Wet Westraadt (stap).
By die metro-atletiekbyeenkoms is Heike Groenewald (gewigstoot en diskus), Eliska Streicher (gewigstoot) en Chadd Adams (100 meter) onder die top 20 atlete van die byeenkoms aangewys.
Heike Groenewald, Chadd Adams en Eliska Streicher
© Hoërskool Brandwag | 2018 | All Rights Reserved